Държавен вестник, бр. 44, 2011 г., стр. 41

БРОЙ  44	
Д Ъ Р Ж А В Е Н  В Е С Т Н И К 	
СТР.  41  
(35) Откритото заседание за защита на 
дисертационния труд се провежда в срок до 
един месец след публикуването на рецензиите 
и становищата.
(36) Редовните докторанти, защитили в срок 
дисертациите си, се назначават на длъжност 
„асистент“, както следва:
1. военнослужещи – със заповед на минис­
търа на отбраната или оправомощено от него 
длъжностно лице;
2. цивилни служители – със заповед на 
директора на Института по отбрана.
(37) Директорът на института прави предло­
жения до министъра на отбраната съгласувано 
със заявителя за длъжностното развитие на 
редовните докторанти, които не са защитили 
в предвидения срок на обучение.
(38) На успешно защитилите дисертации 
за придобиване на образователна и научна 
степен „доктор“ се издава диплома от Инсти­
тута по отбрана по единен образец, утвърден 
от министъра на образованието, младежта и 
науката, която се изпраща в тридневен срок 
за регистриране в Министерството на обра­
зованието, младежта и науката.
(39) Дипломата се издава на български език, 
а при заявено искане от лицето се издава и 
приложение на английски език.
(40) При издаване на диплома директорът 
на института се разпорежда за въвеждане на 
информацията в базата данни на „Автомати­
зираната система за управление на човешките 
ресурси“.
(41) Неуспешно защитена дисертация се 
връща за преработване. До една година от 
датата на връщането се обявява нова процедура 
за защита, която е окончателна. Разходите за 
повторната защита са за сметка на обучаемия.
(42) Директорът на института чрез своите 
органи за управление създава необходимите 
условия за обучението на докторантите, като:
1. предоставя за ползване материалната 
и информационната база, с която разполага 
институтът;
2. ежегодно планира и осигурява необ­
ходимите финансови средства по видове 
разходи – за издръжка на обучението, за 
експериментална работа, командировки, 
консултации с външни специалисти, участия 
в курсове, семинари, конференции и други 
научни форуми в страната и в чужбина, за 
стипендии и социално-битови разходи, за 
защита на дисертационните трудове;
3. сумите за защита се изплащат само ако 
процедурата за защита е разкрита в срока на 
обучението на докторанта;
4. отчита резултатите от обучението на 
редовните докторанти в края на всяко три­
месечие;
5. ежегодно до 31 януари атестира док­
торантите по ред и условия, определени в 
правилниците им, и анализира състоянието 
на обучението в докторантура.
(43) Ежегодно до 1 март директорът на 
института изпраща в дирекция „Управление 
на човешките ресурси“ анализ на състоянието 
на докторантурата и информация за всеки 
обучаем.
Раздел VII
Придобиване на научна степен „доктор на 
науките“
Чл. 26. (1) Придобиването на научна степен 
„доктор на науките“ се организира в съответ­
ствие с изискванията на ЗРАСРБ, ППЗРАСРБ 
и актовете на министъра на отбраната.
(2) За разкриване на процедура за защита 
кандидатите подават рапорт/заявление до 
директора на института. Към рапорта/заяв­
лението се прилагат:
1. дисертационен труд и автореферат;
2. кадрова справка, изготвена от кадро­
вия орган по местослужене, а за цивилните 
служители – биографична справка, изготвена 
от орган на личния състав по месторабота;
3. копие на дипломата за придобита обра­
зователна и научна степен „доктор“;
4. удостоверение за признати образователна 
и научна степен, ако дипломите са издадени 
от чуждестранно висше училище;
5. други документи, удостоверяващи ин­
тересите и постиженията на кандидата в 
съответната научна област;
6. копие от документите по атестирането, 
заверени от съответния орган по личния 
състав.
(3) В едномесечен срок след постъпването 
на рапорта/заявлението научният съвет на 
дирекцията в присъствието на кандидата об­
съжда представената дисертация. Ако съветът 
одобри работата на кандидата, председателят 
му предлага на научния съвет на института да 
открие процедура за предварително обсъждане.
(4) Процедурата за предварително обсъж­
дане се провежда пред научния съвет на 
института.
(5) В едномесечен срок след решението на 
научния съвет на института за готовността за 
защита на дисертационния труд директорът на 
института назначава със своя заповед научно 
жури в състав от 7 хабилитирани лица, като 
най-малко четирима са външни за института 
и най-малко трима са професори при спазване 
на реда, определен в ППЗРАСРБ.
(6) В срок до три месеца от назначаването 
на научното жури директорът на института 
организира публикуването на интернет страни­
цата на института на рецензиите, становищата 
и автореферата.